CELEX: 62013TN0166
Language: hu
Date: 2013-03-20 00:00:00
Title: T-166/13. sz. ügy: 2013. március 20-án benyújtott kereset — Ben Ali kontra Tanács

1.6.2013   
            
            
               HU
            
            
               Az Európai Unió Hivatalos Lapja
            
            
               C 156/45
            
         2013. március 20-án benyújtott kereset — Ben Ali kontra Tanács
   (T-166/13. sz. ügy)
   2013/C 156/84
   Az eljárás nyelve: francia
   
      Felek
   
   
      Felperes: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, Franciaország) (képviselő: A. de Saint Remy ügyvéd)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               fogadjon el eljárási szabályzatának 64. cikke alapján pervezető intézkedést a Bizottság arra való felhívása érdekében, hogy tegye hozzáférhetővé a megtámadott rendelet „elfogadására vonatkozó valamennyi dokumentumot”;
            
         
               —
            
            
               semmisítse meg a 2011. január 31-i 2011/72/KKBP határozat és a 2011. február 4-i 2011/79/KKBP végrehajtási határozat hatályát meghosszabbító, 2012. január 27-i 2012/50/KKBP határozatot, amelyek értelmében Mehdi Ben Tijani Ben Haj Hamda Ben Haj Hassen BEN ALI sérelmére több, pénzeszközei, vagyona és egyéb gazdasági erőforrásai egészét érintő befagyasztásból álló korlátozó intézkedéseket vezettek be;
            
         
               —
            
            
               kötelezze az Európai Unió Tanácsát arra, hogy fizessen a felperesnek összesen 50 000 eurót különböző okokból bekövetkezett kárai megtérítéseként;
            
         
               —
            
            
               kötelezze az Európai Unió Tanácsát arra, hogy fizessen a felperesnek 10 500 eurót a jelen keresetet alátámasztó védekezés költségei miatt, ezen felül az eljárási szabályzat 91. cikkének megfelelően a megtérítendő költségek közül a védekezés költségei címén;
            
         
               —
            
            
               kötelezze az Európai Unió Tanácsát az összes költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes hét jogalapra hivatkozik, amelyek lényegében azonosak a T-301/11. sz., Ben Ali kontra Tanács ügyben (1) hivatkozott jogalapokkal és érvekkel, vagy azokhoz hasonlóak.
   
      (1)  HL 2011. C 226., 29. o.